<div><strong>Piata de ferestre din lemn stratificat, afectata grav de recesiune</strong><br />
Daca in anii anteriori domeniul fabricatiei de tamplarie din lemn stratificat a urmat aceleasi tendinte ascendente ca ale pietei nationale de ferestre/usi termoizolante, situatia economica nefavorabila, inregistrata din toamna anului trecut, a determinat o diminuare substantiala a vanzarilor. Luand in considerare faptul ca firmele din bransa au trecut de la o crestere medie anuala de 30% a cifrei de afaceri la o scadere accelerata a numarului de contracte si comenzi, se poate afirma ca livrarile de ferestre/usi preconizate pentru 2009 se afla cel putin sub semnul incertitudinii. Majoritatea producatorilor nu se mai raporteaza la marjele de profit estimate initial si sunt obligati sa implementeze masuri de restructurare a strategiei de afaceri.</div>