<strong>Lambriurile PVC au o structura camerala si sunt elemente independente care se imbina intre ele, asa cum se face in mod clasic. Sindingul este un sistem format din placi PVC compacte, modelate cu imbinari si accesorii ingenios concepute. Siding-ul este o tehnologie noua in domeniul constructiilor si este superior lambriurilor din PVC datorita calitatilor inbunatatite. Impresia finala, la casele placate cu lambriuri PVC si cu siding, este ca arata la fel. Dar proprietatile materialelor sunt diferite. Una dintre calitatile superioare ale siding-ului fata de lambriurile din PVC este ca rezista excelent la razele UV. Placile siding au in compozitie pigmenti care nu permit degradarea lor sub actiunea razelor soarelui, deci nu se decoloreaza si nu imbatranesc prematur. O alta calitate a siding-ului este elasticitatea ridicata, desi e un material dur. La lovire rezista mai bine decat lambriurile, care au o structura camerala. Pe de alta parte, lambriurile, datorita structurii, sunt mai eficiente ca ultimul strat de termoizolatie. Ambele materiale insa rezista foarte bine la diferentele de temperatura si nu se crapa in timp, chiar si in caz extrem de grindina. Daca sunt intentionat lovite pot fi usor inlocuite in zona unde au fost avariate.</strong>