<div><strong>Sectorul feroneriei, in stagnare pe termen scurt</strong><br />
Sectorul furnizorilor de feronerie destinata executiei de tamplarie termoizolanta constituie, in mod traditional, un veritabil barometru al activitatii din bransa. De exemplu, poate fi amintit intervalul de extrasezon din 2006-2007, cand - pe fondul aparitiei unor conditii propice pe piata de constructii - structura ofertei de feronerie a evidentiat oarecum rezultatele exceptionale, din punct de vedere financiar, obtinute in 2007 de firmele producatoare de ferestre. Evident, situatia actuala a segmentului distribuitorilor de sisteme de inchidere, caracterizata deocamdata prin incertitudine, nu poate reliefa cu maxima exactitate starea de ansamblu a domeniului tamplariei, dar constituie - in conjunctura din prezent - un instrument valoros de analiza.</div>